Atenţie! Datele tale pot fi folosite pentru şantaj. Phishing-ul cu Netflix a crescut cu 600%.
În pandemie, phishingul cu Netflix a crescut cu 600%. Ţi se cere să te autentifici pe o pagină falsă. Datele tale vor fi folosite pentru şantaj sau vor fi vândute.
Dacă ai primit un mesaj de la Netflix fără să fi solicitat ceva, poate ar fi mai bine să nu-l deschizi. Pentru că odată cu pandemia şi cu creşterea interesului pentru Netflix, numărul escrocheriilor de tip Phishing a explodat.Creşterea a fost de 600%. Cea mai folosită metodă este cea prin care ţi se cere să intri pe un link şi să te autentifici, altfel îţi va fi suspendat contul. Numai că pagina pe care eşti redirecţionat este falsă, îar datele tale intră în posesia infractorilor care le pot folosi sau vinde.Cum să te păzeşti de aşa ceva îţi spune Liviu Arsene de la Bitdefender."Scopul final este fie şantajul, fie furtul de date financiare sau personale, care apoi sunt monetizate în comunităţile de infractori informatici. Pentru a ne feri de astfel de pericole este foarte important să citim cu mare atenţie adresa de email de la care primim aceste mesaje nesolicitate, să verificăm cu mare atenţie paginile pe care ne autentificăm", spune Liviu Arsene.